CELEX: 62020CN0517
Language: lt
Date: 2020-10-13 00:00:00
Title: Byla C-517/20: 2020 m. spalio 13 d. Tribunale di Ascoli Piceno (Italija) pateiktas prašymas priimti prejudicinį sprendimą baudžiamojoje byloje prieš OL

2022 7 4   
            
            
               LT
            
            
               Europos Sąjungos oficialusis leidinys
            
            
               C 257/16
            
         
      2020 m. spalio 13 d.Tribunale di Ascoli Piceno (Italija) pateiktas prašymas priimti prejudicinį sprendimą baudžiamojoje byloje prieš OL
      (Byla C-517/20)
      (2022/C 257/21)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Tribunale di Ascoli Piceno
      
      
         Šalis pagrindinėje baudžiamojoje byloje
      
      OL
      
         Prejudiciniai klausimai
      
      
                  1.
               
               
                  Ar pagal SESV 49, 56 ir 106 straipsniuose nurodytus įsisteigimo laisvės, nediskriminavimo ir konkurencijos apsaugos principus ir juose įtvirtintą protingumo kriterijų draudžiami nacionalinės teisės aktai, kuriais, priėmus nuostatą ar įstatymo galią turintį nacionalinės teisės aktą, nustatomas ankstesnių koncesijų ir kitų įmokų rinkimo teisių, suteiktų pagal konkursus arba veiklos įteisinimo procedūrą (be konkurso), kurių įprasta galiojimo pabaiga buvo numatyta 2016 m. birželį, pratęsimas?
               
            
                  2.
               
               
                  Ar pagal SESV 49, 56 ir 106 straipsnius draudžiami nacionalinės teisės aktai, kuriais, teisės aktu dėl koncesijų pratęsimo, kai prieš tai nebuvo paskelbtas konkursas, numačius tiesioginio sutarties sudarymo galimybę, neteisėtai uždaroma nacionalinė rinka?
               
            
                  3.
               
               
                  Ar pagal SESV 49, 56 ir 106 straipsnius draudžiami nacionalinės teisės aktai, kuriais, neįvykus naujai konkurso procedūrai, pratęsiamas visų koncesijų, kurios vėlesniuose ESTT sprendimuose jau buvo pripažintos neteisėtomis, galiojimas nacionalinėje rinkoje, užkertant kelią naujiems užsienio ūkio subjektams patekti į rinką?